I første del av den medisinske testfasen sendte de 96 gjenværende kandidater inn dokumentasjon på tidligere medisinsk historikk samt en rekke spørreskjemaer. Dersom det ikke forelå absolutte hinder for medisinsk seleksjon ble kandidatene invitert til en full uke med grundige medisinske undersøkelser, fysiske tester og psykiatrisk evaluering. Halvparten av kandidatene ble undersøkt i Köln med omegn, og den andre halvparten ble undersøkt i Toulouse. Totalt var det rundt 40 kandidater eller finalister som gikk videre til neste fase i seleksjonen og som prinsipielt var kvalifisert som astronauter gjennom å ha bestått alle testfasene – inkludert to nordmenn.